L 74/20 Jurnalul Oficial al Uniunii Europene 16.3.2013 REGULAMENTUL DE PUNERE ÎN APLICARE (UE) NR. 237/2013 AL COMISIEI din 15 martie 2013 de stabilire a preţurilor de referință pentru anumite produse pescăreşti pentru sezonul de pescuit COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescăreşti şi de acvacultură (!), în special articolul 29 alineatele (1) și (5), întrucât: Regulamentul (CE) nr. 104/2000 prevede posibilitatea stabilirii în fiecare an, pe categorii de produse, a unor preţuri de referință valabile în Uniune pentru produsele care fac obiectul unei suspendări a tarifelor vamale în conformitate cu articolul 28 alineatul (1). Aceeaşi posi- bilitate este prevăzută şi pentru produsele care trebuie să respecte un preț de referință, în virtutea faptului că fac obiectul unei reduceri obligatorii a tarifelor vamale impuse de OMC sau al altor regimuri preferențiale. (1) În temeiul articolului 29 alineatul (3) litera (a) din Regu- lamentul (CE) nr. 104/2000, prețul de referință pentru produsele enumerate în părțile A și B din anexa I la regulamentul menționat trebuie să fie egal cu prețul de retragere stabilit în conformitate cu articolul 20 alineatul (1) din regulamentul respectiv. Pentru sezonul de pescuit 2013, preţurile de retragere valabile în Uniune pentru produsele respective sunt stabilite prin Regulamentul de punere în aplicare (UE) nr. 232/2013 al Comisiei (2). În temeiul articolului 29 alineatul (3) litera (d) din Regu- lamentul (CE) nr. 104/2000, prețul de referință pentru 2013 alte produse decât cele enumerate în anexele I şi II la regulamentul menționat se va stabili în special pe baza mediei ponderate a valorilor în vamă înregistrate pe piețele sau în porturile de import în cei trei ani imediat anteriori datei la care este stabilit preţul de referință. Nu este necesară stabilirea unor preţuri de referință pentru acele produse care fac obiectul criteriilor stabilite la articolul 29 alineatul (1) din Regulamentul (CE) nr. 104/2000 şi care sunt importate din țări terțe în volume nesemnificative. Pentru a se permite aplicarea rapidă a prețurilor de referință în anul 2013, prezentul regulament trebuie să intre în vigoare în ziua următoare datei publicării sale în Jurnalul Oficial al Uniunii Europene. Măsurile prevăzute de prezentul regulament sunt conforme cu avizul comitetului instituit prin Regula- mentul (CE) nr. 104/2000, ADOPTĂ PREZENTUL REGULAMENT: Articolul 1 Pentru sezonul de pescuit 2013, prețurile de referință ale produselor pescăreşti menționate la articolul 29 din Regula- mentul (CE) nr. 104/2000 sunt stabilite în anexa la prezentul regulament. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 15 martie 2013. () JO L 17, 21.1.2000, p. 22. (?) A se vedea pagina 1 din prezentul Jurnal Oficial. Pentru Comisie Președintele Josă Manuel BARROSO